**EL SECTOR PRIMARI (1/3)**

|  |  |  |  |  |  |  |
| --- | --- | --- | --- | --- | --- | --- |
| **EL SECTOR PRIMARI.**  **LES ACTIVITATS AGRÀRIES** | **EL SECTOR PRIMARI** | | • Inclou les **activitats dedicades a la producció d'aliments**: agricultura, ramaderia, pesca i explotació forestal. • Ocupa el **39% de la població activa** al món, però hi ha **grans diferències** (entre el 2% d'Amèrica del Nord i el 58% de l'Àfrica). | | | |
|  | | •Les **activitats agràries** ocupen un lloc molt important en el sector. | | | |
| **LES ACTIVITATS AGRÀRIES** | | • Estan  **condicionades pel medi físic**: el clima, el relleu i el sòl. | – El **clima** determina la temperatura i la humitat, que condicionen els conreus. Cada conreu necessita unes condicions climàtiques determinades. | | |
| – El **pendent del relleu** dificulta el treball de la terra i la mecanització dels conreus. L’agricultura se sol localitzar a les planes i a les valls. | | |
| – La **textura del sòl** condiciona la retenció d'aigua, i l'acidesa en condiciona la fertilitat, determinant l’aprofitament agrari del sòl. | | |
| • Els condicionants físics influeixen més en les societats amb pocs mitjans tècnics que no pas en les tecnificades. | | | |
| **ELS PAISATGES AGRARIS** | **CARACTERÍS-TIQUES** | | • **Paisatge agrari**: paisatge natural modificat per l'ésser humà per obtenir productes de la natura. •**Elements** que caracteritzen els paisatges agraris: les **parcel·les**, els **sistemes de conreu** i el **poblament**. | | | |
| **ELEMENTS DELS PAISATGE AGRARIS** | **PARCEL·LES** | • Les **parcel·les** són **trossos de sòl dedicats al conreu**. Es diferencien segons la mida i la forma dels límits. | | | – **Camps oberts** (**openfield**): amb parcel·les obertes, petites i regulars. |
| – **Camps tancats** (**bocage**): amb parcel·les tancades, grans i irregulars. |
| **SISTEMES DE CONREU** | •Per obtenir els productes agraris, els agricultors utilitzen diverses **tècniques** o sistemes de conreu. • Segons els **sistemes de conreu** es distingeixen: el **policonreu** o el **monoconreu**; el **regadiu** o el **secà**; l' **agricultura intensiva** o l'**agricultura extensiva**. | | –  En el **policonreu** l’espai agrari es divideix en moltes parcel·les, on es conreen espècies diferents. En el **monoconreu** l’espai conrea un sol producte. | |
| –  Als paisatges de **regadiu** l’aigua s’extreu del subsòl o d’embassaments i, per mitjà de canals, es condueix cap als camps. Els conreus de **secà** només reben l’aigua de la pluja. | |
| –  L’**agricultura intensiva** produeix la quantitat més gran de productes en el mínim espai possible. L’**agricultura extensiva** es practica a llocs amb molt terreny amb la finalitat d’obtenir grans quantitats dels productes conreats a un preu baix. | |
| **POBLAMENT** | • **Poblament rural**: part de l'espai rural on viuen les persones. Pot ser **dispers** quan els habitatges es troben aïllats, o **concentrat** en cas que els habitatges s'hagin agrupat. •Actualment el **39% de la població mundial viu en espais rurals**, tot i que hi ha diferències molt grans entre continents i països. | | | |

**EL SECTOR PRIMARI (2/3)**

|  |  |  |  |
| --- | --- | --- | --- |
| **AGRICULTURA DE SUBSISTÈNCIA** | **CARACTERÍS-TIQUES** | • **Produeix tot el que és necessari per a la supervivència**. Conrea majoritàriament **productes per a l’autoconsum**. • Fa servir **tècniques de conreu rudimentàries** (d’origen en el Neolític).  •**Rendiment molt baix** degut a l’’explotació constant de les terres, la poca eficàcia de les tècniques de conreu i la mala qualitat de les llavors. •Els **pobles** que la practiquen acostumen a ser **pobres i vulnerables** a tot tipus de calamitats. | |
| **TIPUS** | • **Agricultura itinerant per cremació**: obté els camps cremant una part del bosc o de la sabana.Els camps només es mantenen fèrtils tres o quatre anys, i per això són abandonats i es talen i cremen noves terres.  –Es fa a l’Àfrica, Amèrica del Sud i a algunes zones d’Àsia. | |
| • **Agricultura extensiva de secà**: fa servir el guaret per deixar reposar una part de la terra, i també l'adob que produeix el bestiar.  – Es fa a les zones seques d’Àfrica. | |
| • **Agricultura irrigada de l'arròs**: és pròpia de les regions monsòniques, amb pluges abundants. És molt intensiva, productiva i utilitza molta mà d'obra.  – És fa a l’Àsia monsònica. | |
| **AGRICULTURA DE MERCAT** | **CARACTERÍS-TIQUES** | •El **pas de l’agricultura de subsistència a l’agricultura de mercat** va començar als països desenvolupats **amb la Revolució Industrial**. •En aquell moment, les **millores de les activitats agràries** van fer possible obtenir productes sobrants o **excedents** que es podien reinvertir. | • L’**agricultura de mercat** té **dos grans objectius**: augmentar les vendes i reduir els costos.  • Tot això s’aconsegueix mitjançant: – La **mecanització del camp**, que estalvia mà d'obra, augmenta la producció i permet reduir els preus dels productes agrícoles. – L'**especialització de la producció agrària**, que permet augmentar la producció amb menys costos. – Una **comercialització àgil i ràpida**, que utilitza transports adequats a cada tipus de producte. |
| **TIPUS** | • L'**agricultura d'especulació** produeix grans beneficis.  – Inclou l'**agricultura especialitzada dels Estats Units** i l'**agricultura de plantació** **tropical**. | |
| • L'**agricultura mediterrània** és una agricultura tradicional que s'ha adaptat al mercat. | |
| **LA RAMADERIA AL MÓN** | **RAMADERIA TRADICIONAL** | • Acostuma a ser un **complement de l'agricultura**. Els **ramats** acostumen a ser **petits** i proporcionen carn, llet o llana, a més de força de treball i adobs per al camp. •Es practica a **zones intertropicals**, a algunes **zones monsòniques** i a algunes **zones mediterrànies**. • La ramaderia de subsistència és practicada pels **pastors nòmades** en zones molt seques, on amb prou feines hi ha agricultura. | |
| **RAMADERIA COMERCIAL O DE MERCAT** | • Té els **mateixos objectius que l'agricultura de mercat**, vendre la producció i obtenir-ne el màxim benefici.  • N’hi ha de **dos tipus**: – **Ramaderia intensiva**: inverteix **molt capital** en les explotacions, on cria el **bestiar en estables**, alimentat amb pinsos. Aquest model és freqüent en l'avicultura i en la cria de bestiar boví; aquest últim també es pot alimentar en part amb pastures (semiestabulació). Aquesta ramaderia es practica en **explotacions molt especialitzades** i el resultat és l’obtenció de **molts exemplars en un espai reduït**.  – **Ramaderia extensiva**: el **bestiar** (boví o oví) **pastura** en llibertat. Aquesta ramaderia es practica a llocs amb moltes pastures.  Necessita **poca mà d’obra** perquè els ramats pasturen lliurement. | |

**EL SECTOR PRIMARI (3/3)**

|  |  |  |  |  |
| --- | --- | --- | --- | --- |
| **LA PESCA AL MÓN** | **LA PESCA** | • Es basa en l’**aprofitament dels recursos animals del mar**. • Hi ha **dos tipus de pesca**: la tradicional o artesanal i la industrial. | | |
| **PESCA TRADICIONAL O ARTESANAL** | • Es realitza **prop de la costa** i utilitza la **força humana i ormeigs de pesca senzills**. • Es manté a **regions poc desenvolupades**. • La seva **producció és escassa** i serveix, bàsicament, **per a l’autoconsum**. | | |
| **PESCA INDUSTRIAL** | •Té com a objectiu obtenir un **gran volum de captures**. Per això necessita **recursos econòmics**, una **tecnologia avançada** i unes **infraestructures portuàries**. • Segons el lloc on es practica, la pesca industrial es **classifica** en: | – **Pesca costanera**: es practica prop de la costa amb vaixells petits. | |
| – **Pesca d'altura**: es practica en alta mar; fa servir flotes de vaixells grans ben equipats ques'estan al mar setmanes o mesos. | |
| – **Gran pesca**: es practica en aigües molt llunyanes amb flotes assistides per vaixells d'abastament. | |
| **PRINCIPALS ZONES PESQUERES** | • No tots els punts del mar són igualment rics en pesca. Les captures són més abundants en uns llocs anomenats **caladors**, sovint situats: – A les zones on la plataforma continental és extensa. – A les zones de contacte entre corrents marins freds i càlids.  – A les zones costaneres a prop de les quals passa un corrent marí fred. | | |
| **PROBLEMES DE LA PESCA** | **MASSA PESCADORS PER A POCS PEIXOS** | •Els dos **problemes més urgents** del sector pesquer són: – La **sobrepesca**: per l'ús de tècniques eficaces i de grans flotes, que han provocat la **sobreexplotació dels caladors**. – La **manca de caladors lliures**: per l'ampliació de les **aigües jurisdiccionals**, que ha imposat el domini dels estats sobre els caladors. • Un **altre problema** rellevant és la **creixent contaminació de les aigües costaneres** a causa dels **abocadors tòxics industrials** i de les freqüents **marees negres** provocades per accidents dels vaixells petroliers. | | |
| **EXPLOTACIÓ SOSTENIBLE DELS RECURSOS MARINS** | • Si bé els **oceans** són una reserva alimentària important, els seus **recursos són limitats**. • És imprescindible assegurar una **explotació sostenible dels recursos marins**, que reguli les captures i permeti la recuperació dels caladors. Així, es considera urgent reemplaçar el sistema de depredació per una **explotació intel·ligent del mar**. | | • Algunes organitzacions internacionals treballen en aquest sentit i per això estableixen **normatives de pesca** severes, alhora que pretenen **repoblar el mar** amb la **cria artificial de peixos**. – En efecte, l'**aqüicultura** també podria ser una solució: consisteix a substituir el sistema de depredació per la **cria i engreix d'animals i plantes marines** en piscines, estanys o zones ben delimitades i tancades. |